Қазақстанда туризм саласында тұңғыш ұлттық сыйлық жарияланды
"Қазақстанда туризм саласында тұңғыш ұлттық сыйлық жарияланды" | "https://abai.kz/post/80244"
TITLE: Қазақстанда туризм саласында тұңғыш ұлттық сыйлық жарияланды
URL: https://abai.kz/post/80244
META: "Қазақстанда туризм саласында тұңғыш ұлттық сыйлық жарияланды" | "https://abai.kz/post/80244"
DATE: 05.11.2018
AUTHOR(s): Abai.kz
TOTAL WORDS: 242
TEXT: «Kazakh Tourism» АҚ ұлттық компаниясы туризмнің барлық саласын қамтитын  «NATIONAL TOURISM AWARDS-2018» сыйлығын жариялады, деп хабарлайды Абай-ақпарат ҚазАқпаратқа сілтеме жасап. Туризм саласындағы ұлттық байқау сала индустриясын дамытудағы жетістіктері үшін берілетін марапат ретінде тағайындалды. Мақсаты - еліміздің ішкі және сыртқы туризмі саласындағы ең табысты жобаларды, турөнімдер мен үздік туроператорларды анықтау. Сондай-ақ, салаға инвестиция тарту мен туристік өнімдердің бірыңғай ақпараттық базасын құру. Байқауға қатысуға туризм саласына қатысты ұйымдар мен оның өкілдері шақырылады. 17 арнайы және 2 қосымша номинациядан тұратын байқауға өтінім 2018 жылдың 10 қарашасына дейін қабылданады, ал 19-28 қараша аралығында онлайн дауыс беру жүргізіледі. Марапаттау рәсімі осы жылдың 8 желтоқсанында Астанада өтеді. «NATIONAL TOURISM AWARDS-2018» байқауының номинациялары: - «Жылдың үздік жобасы» (фестивальдер, байқаулар, көрмелер, концерттер, карнавалдар, соның ішінде балаларға арналған); - «Үздік туристік компания»; - «Шетелдік туристер үшін үздік туристік өнім»; - «Отандық туристер үшін үздік туристік өнім»; - «Үздік гид-экскурсия жүргізушісі»; - «Үздік бизнес қонақ үй»; - «Туристер үшін үздік қонақ үй» (ұсынылатын қызметтер тізіміне сәйкес); - «Үздік аймақтық қонақ үй»; - «Үздік шипажай» (қызмет көрсетуі, тазалығы, қызметкерлер құрамы); - «Үздік хостел»; - «Балалар мен жастарға арналған үздік туристік жоба»; - «Туризм саласындағы үздік идея» (бұрын іске асырылмаған); - «Туризм туралы үздік Instagram парақша»; - «Жылдың Travel фотографы»; - «Қазақстан туризмі туралы үздік мақала»; - «Туризм тақырыбындағы үздік TV жоба»; - «Туризм бойынша үздік интернет жоба». Қосымша номинациялар: - «Туризмге қосқан үлесі үшін»; - «Қазақстан туризмін дәріптеуге қосқан үлесі үшін». Байқауға өтінім мен оған қатысты толық мәліметті www.tourismawards.kz сайтынан білуге болады. Abai.kz
